b'\n_START_ARTICLE_\nFranc Tr\xc4\x8dek (agrarni ekonomist)\n_START_SECTION_\n\xc5\xbdivljenje in delo\n_START_PARAGRAPH_\nTr\xc4\x8dek je bil od 1916\xe2\x80\x931918 vojak na so\xc5\xa1ki fronti, in nato 1918\xe2\x80\x931919  prostovoljec pri Maistrovih borcih na Koro\xc5\xa1kem. Nato je do 1922 \xc5\xa1tudiral agronomijo v Pragi. V letih 1923\xe2\x88\x921941 je bil ravnatelj Zveze slovenskih zadrug v Ljubljani, po kon\xc4\x8dani vojni je delal v vladni slu\xc5\xbebi, nato je bil svetovalec na In\xc5\xa1titutu za agrarno ekonomiko Kmetijskega znanstvenega zavoda Slovenije (1947-1953) in predavatelj na katedri za ekonomiko BF v Ljubljani (do 1971). _NEWLINE_Napisal je knjigo Oris zadru\xc5\xbeni\xc5\xa1tva (1936) in \xc5\xa1tevilne \xc4\x8dlanke s podro\xc4\x8dja agrarne politike, kme\xc4\x8dkih dolgov in zadru\xc5\xbenega gospodarstva.'